Title: Επίθετα σε -ης και -ων: "Επιμένουν ελληνικά"...

Text χωρίς τίτλο

Επίθετα σε -ης και -ων από τα αρχαία μέχρι σήμερα, όπως...

Credits: by Ελένη Πολυχρονιάδου (Author); source https://nevrologos-thessaloniki.gr/sygkentrvsh/

[Image: παράδειγμα "συνήθεις ύποπτοι"]

Text χωρίς τίτλο

=> Ας αρχίσουμε από τη νέα ελληνική γλώσσα (ν.ε.): Τα επίθετα αυτά είναι λόγια και, όπως θα δεις, ακολουθούν την αρχαία κλίση ως και σήμερα. Για να δεις πρώτα αν είναι συνηθισμένα ή, αλλιώς, συνήθη...

Text χωρίς τίτλο

=> Βρες παραδείγματα χρήσης των επιθέτων σε -ης στα ν.ε., ψάχνοντας στο ΣΩΜΑ ΕΛΛΗΝΙΚΩΝ ΚΕΙΜΕΝΩΝ.

! Προϋπόθεση: Χρειάζεται να έχεις / δημιουργήσεις λογαριασμό.

1) Ξεκίνα από το ακόλουθο επίθετο:

Text χωρίς τίτλο

2) Αναζήτησε τώρα τη λέξη "διεθνούς", πρόσεξε πάλι τα ουσιαστικά που συνοδεύει το επίθετο και βγάλε συμπεράσματα από τα αποτελέσματα:

- Τι πτώση είναι;
- Τι γένους είναι;

Text χωρίς τίτλο

Πες τώρα:

=> Τι συμπεράσματα έβγαλες για τα γένη και τις καταλήξεις από τα παραδείγματα;

3) Μπορείς να κλίνεις το επίθετο στα 3 γένη στη νέα ελληνική ορθογραφημένα; Πρόσεξε τις καταλήξεις πληθυντικού!

- Για βοήθεια και έλεγχο χρησιμοποίησε τη Γραμματική Νέας Ελληνικής Γλώσσας, το κεφάλαιο με τα επίθετα, γ΄ κλίση.

Text χωρίς τίτλο

=> Προκειμένου όμως να το κλίνεις στην αρχαία ελληνική (α.ε.) πρέπει να ξέρεις και τη δοτική! Λοιπόν, η δοτική είναι ίδια για τα 3 γένη και θα τη βρεις ως εξής:

Κλίνε στα α.ε. την Ονοματική Φράση "το σύνηθες λάθος" και ό,τι καταλήξεις δοτικής βάλεις σ' αυτό το ουσιαστικό γ΄ κλίσης, τις ίδιες βάλε και στο επίθετο γ΄ κλίσης που είναι ο στόχος μας. Προϋπόθεση: Θυμάσαι τις καταλήξεις των τριτόκλιτων ουδέτερων ουσιαστικών σε -ος;

- Αν όχι, ξαναδές Γραμματική Αρχαίας Ελληνικής Γλώσσας στο κεφάλαιο με τα ουσιαστικά, γ΄ κλίση.
- Φυσικά, βρες και τα επίθετα που μας ενδιαφέρουν, στο κεφάλαιο με τα επίθετα, γ΄ κλίση.

ΟΡΘΟΓΡΑΦΙΑ των επιθέτων σε -ης. Πρώτα στα ν.ε...

=> Συμπλήρωσε τα κενά παρακάτω με τις σωστές καταλήξεις.

Q: 1) ​​​​​​Ο αρχαίος φιλόσοφος Δημόκριτος είχε πει μεταξύ άλλων: "Ευτυχ[...] είναι όποιος χαίρεται με τα λίγα χρήματα...". Εδώ μάλλον μιλά για τον ολιγαρκ[...] άνθρωπο.

2) Το άγχος μπορεί να βρίσκεται σε φυσιολογικά επίπεδα, τόσο ώστε να μας κινητοποιεί, ή να γίνει υπερβολικό και άρα παθολογικό... Όταν το παθολογικό άγχος κρατήσει για πολύ καιρό, οδηγεί στην κατάσταση που ονομάζεται αγχώδ[...] διαταραχή. (Πηγή: kalimeristherapist.com)

3) "Μικροπρέπεια να λες το πώς με γνώρισες, πήρες τα πάντα από μένα και με χώρισες. Μικροπρέπεια να λες πως σ αγαπούσα, πως σαν ζητιάνα το φιλί σου αναζητούσα. Μικροπρεπ[...] κ εγωιστή, τι το δηλώνεις, δε λένε μπράβο μια αγάπη όταν σκοτώνεις..." (Από τραγούδι της Τζ. Βάνου)

4) Η ημιμάθεια έχει αρνητική χροιά: Γιατί, παρά την περιορισμένη γνωστική της βάση, δημιουργεί μια ψευδαίσθηση βεβαιότητας. Γι' αυτό οι ημιμαθ[...] θεωρούνται πιο επικίνδυνοι από τους αμαθ[...]! (Πηγή: Χ.Τσούκας - www.giannena-e.gr)

5) Φαινόμενο της εποχής μας στους νέους: Οι περίοικοι ευτυχώς άκουσαν τις αγωνιώδ[...] εκκλήσεις για «βοήθεια»  του 16χρονου, που τον μαχαίρωσαν για να του πάρουν το κινητό, έτρεξαν και τον έσωσαν. (Πηγή: www.flash.gr, είδηση της επικαιρότητας.)

6) Φυλλοβόλα δέντρα είναι όσα χάνουν όλο τα φύλλα τους στα μέσα φθινοπώρου, όταν αρχίσουν να πέφτουν οι θερμοκρασίες, σε αντίθεση με τα αειθαλ[...]... Αειθαλή είναι το έλατο, το πεύκο, το κυπαρίσσι κ.ά. (Πηγή: sites.google.com/site/phytateselladas/dentra/aeithale-phyllobola)

7) Η Έλενα Χουζούρη, μέσα από το μυθιστόρημά της «Δυο φορές αθώα», συνεχίζει την περιπλάνησή της μέσα στην ακανθώδ[...] πορεία του Ελληνισμού με ένα θέμα που λίγοι ως σήμερα έχουν τολμήσει να θίξουν, τον Εμφύλιο και τα επακόλουθά του... (Πηγή: Δ.Μ.Βουβάλη, "Bookbar")

8) Οι ξηροί καρποί συσκευάζονται σε αεροστεγ[...] πλαστική σακούλα, αφού η επαφή των τροφίμων με τον αέρα (και κατά συνέπεια με το οξυγόνο) είναι ο κύριος λόγος που τα τρόφιμα αλλοιώνονται, καθώς το οξυγόνο παρέχει το ιδανικό περιβάλλον για την ανάπτυξη βλαβερών μικροοργανισμών. (Πηγή: agravia.gr)

9) Αποδέκτες ηλεκτρονικών μηνυμάτων που είναι αληθοφαν[...] γίνονται και πάλι πολλοί. Με τη διαφορά ότι πρόκειται για μία ακόμη επιχείρηση απάτης επιτήδειων που σκοπό έχει να υφαρπάξει χρήματα. (Πηγή: www.epiruspost.gr, είδηση της επικαιρότητας)
A: ής; ή; ης; ή; είς; είς; εις; ή; η; ή; ή

Text χωρίς τίτλο

=> Τα επίθετα σε -ης που είναι 3σύλλαβα και παραπάνω και δεν τονίζονται στη λήγουσα έχουν ακόμα 1 ιδιαιτερότητα.

Δες σωστές και λάθος χρήσεις στα επόμενα παραδείγματα: Μπορείς να τις διακρίνεις;

Σωστός και λάθος τονισμός σε επίθετα σε -ης

Q: Μια αυτάρκης οικολογική κοινότητα ζει σε ένα μαγικό κτήμα, συμβιώνοντας με αλογάκια και κατσικούλες.
A: true

Σωστός και λάθος τονισμός σε επίθετα σε -ης

Q: Ο ιδιοκτήτης της ομάδας κατέστησε σαφές πως θέλει το κλαμπ να συνεχίσει να μεγαλώνει, αγωνιστικά και όχι μόνο, αλλά θα πρέπει σταδιακά να γίνει αυτάρκες.
A: false

Σωστός και λάθος τονισμός σε επίθετα σε -ης

Q: Πώς να βοηθήσετε το παιδί να γίνει πιο αύταρκες
A: true

Σωστός και λάθος τονισμός σε επίθετα σε -ης

Q: Πωλείται υπερμεγέθης κοντομάνικη μπλούζα από βαμβάκι, με στάμπα μπροστά.
A: true

Σωστός και λάθος τονισμός σε επίθετα σε -ης

Q: Αδιάβροχο σκύλου υπερμέγεθες, για να προστατέψετε το ζωάκι σας στην κακοκαιρία.
A: true

Σωστός και λάθος τονισμός σε επίθετα σε -ης

Q: Πωλείται υπερμεγέθες παντελόνι, κατασκευασμένο σύμφωνα με τις προδιαγραφές των Σωμάτων Ασφαλείας.
A: false

Σωστός και λάθος τονισμός σε επίθετα σε -ης

Q: Το κακόηθες μελάνωμα είναι κακόηθες νεόπλασμα του δέρματος και προέρχεται από τα μελανοκύτταρα, τα οποία βρίσκονται κάτω από την επιφανειακή στοιβάδα του δέρματος και είναι υπεύθυνα για την παραγωγή της μελανίνης, ουσίας που προστατεύει το δέρμα από την ηλιακή ακτινοβολία. (Πηγή: www.iaso.gr)
A: true

Text χωρίς τίτλο

=> Αν πρόσεξες, στη Γραμματική επισημαίνονται και εξαιρέσεις: ΔΕ μετατοπίζουν τον τόνο τα επίθετα που λήγουν σε...;

1....

2....

3....

Multiple Choice χωρίς τίτλο

Q: => Για να ασκηθείς πρόσεξε τα παρακάτω επίθετα σε -ης. Ποια είναι σωστά;

Για έλεγχο δες σε όποια Γραμματική θέλεις μετά την άσκηση, είτε στη Γραμματική Ν.Ε. Γλώσσας είτε στη Γραμματική Α.Ε. Γλώσσας.
- Τα ανθρώπινα μάτια μάλλον δεν θα έβλεπαν ένα άσπρο κουνελάκι που τρέχει στο χιόνι, όμως οι σκύλοι και ειδικά οι γάτες πιθανότατα θα μπορούσαν: ερευνητές που εξέτασαν τα μάτια μιας πληθώρας θηλαστικών διαπιστώνουν ότι πολλά είδη περιέργως βλέπουν και το υπερίωδες φως. (Πηγή: www.retina.gr)
- Αρχίζουμε με blues και τελειώνουμε με φρενήρες garage
Γεμάτο το συναυλιακό μενού για την εβδομάδα που μας έρχεται με μουσικές για όλα τα γούστα. Από blues, folk μέχρι garage, alternative μύθους και εξαιρετικά φεστιβάλ... (Πηγή: www.efsyn.gr) (correct)
- Είναι εύκολο να σκεφτείτε την παραλία όταν μιλάτε για άμμωδες έδαφος. Σ' αυτό το μέρος συνήθως δε φυτρώνει κάτι. Αυτό δε θα μπορούσε να είναι αλλιώς, αφού όσο πιο κοντά στη θάλασσα μεγαλώνει ένα φυτό, τόσο λιγότερα θρεπτικά συστατικά θα είναι σε θέση να αποκτήσει.
- Τι χρειάζεται να αποφεύγουμε να λέμε σε ένα αγχώδες παιδί (correct)
- Φροντίζοντας ένα άρρωστο άτομο, ιδιαίτερα εάν είναι κλίνηρες, πρέπει να καταβάλετε μεγάλη προσπάθεια ψυχική και σωματική, αλλά κυρίως να έχετε πολλή αγάπη και υπομονή για το άτομο που φροντίζετε.
- Στο νέο αυτοκίνητο υπάρχει υπερπλήρης εξοπλισμός ασφαλείας, καθώς ενσωματώνει όλες τις σύγχρονες τεχνολογίες και συστήματα ασφαλείας. (correct)
- Επειδή υπάρχει και η βαρηκοΐα από θόρυβο, είναι απαραίτητη η προληπτική εξέταση των εργαζομένων σε θορύβωδες περιβάλλον.

Text χωρίς τίτλο

Ας μελετήσουμε τώρα τα επίθετα σε -ων, -ον, γενική -ονος, όπως...

Credits: by Αρκάς (Author)

Text χωρίς τίτλο

Αν θυμάσαι πώς κλίνουμε τα βαρύτονα ουσιαστικά γ΄ κλίσης σε -ων, γενική -ονος, όπως "ὁ γείτων, τοῦ γείτονος", τότε ξέρεις και πώς κλίνουμε τα επίθετα γ΄ κλίσης σε -ων, γενική -ονος.

 => Δοκίμασε να κλίνεις την ονοματική φράση "ὁ ἄφρων γείτων", για να δούμε εσύ αν είσαι αμνήμων...

- Έλεγξε στην Α.Ε. Γραμματική.

Text χωρίς τίτλο

=> Δες στο Λεξικό Κοινής Νεοελληνικής, πόσο συχνά είναι στα ν.ε. τα επίθετα με β΄ συνθετικό -φρων, γράφοντας *φρων στη μηχανή αναζήτησης.

Π.χ. "ο σώφρων" = ὁ ἔχων σώας τάς φρένας = αυτός που είναι καλά στα μυαλά του, ο συνετός-λογικός. Από το ουσιαστικό

"ἡ  φρήν, τῆς φρενός" = νους-μυαλό.

=> Πρόσεξε στο λεξικό τι σημαίνει κάθε επίθετο. Και μετά κάνε το δικό σου μικρό ΑΛΦΑΒΗΤΙΚΟ ΛΕΞΙΚΟ, καταγράφοντας τα επίθετα αυτά, μαζί με ένα παράδειγμα που θα σκεφτείς για το καθένα. Μπορείς να τα βάλεις σε όποια πτώση σε βολεύει για τα παραδείγματά σου.

Text χωρίς τίτλο

=> Μελέτησε τώρα συγκριτικά τα επίθετα σε -ων, γενική -ονος στην α.ε. γραμματική και στη ν.ε. γραμματική: Ποια εξέλιξη παρατηρείς στις καταλήξεις του αρσενικού;

Σκέψου μερικά παραδείγματα κι εσύ με επίθετα αυτής της ομάδας ή ερεύνησε στο Λεξικό Κοινής Νεοελληνικής γράφοντας *ονας (κατάληξη νεοελληνική) και επιλέγοντας προσεκτικά τα επίθετα.

- Εξήγησε τους εναλλακτικούς τύπους,πότε - σε τι περιστάσεις επικοινωνίας μπορεί να χρησιμοποιούνται;

Text χωρίς τίτλο

=> Τα επίθετα σε -ων, γενική -ονος ανεβάζουν τον τόνο, όπως τα επίθετα σε -ης;;;

Ναι, στα α.ε. μόνο:

Όταν είναι σύνθετα: Κανονικά στην κλητική του ενικού του αρσενικού και του θηλυκού και στην ονομαστική, αιτιατική και κλητική του ενικού του ουδετέρου ανεβάζουν τον τόνο, όχι όμως πιο πάνω από την τελευταία συλλαβή του α' συνθετικού:

ὁ εὐγνώμων > ὦ εὔγνωμον τὸ εὔγνωμον

ὁ δεισιδαίμων > ὦ δεισίδαιμον, τὸ δεισίδαιμον

αλλά:

ὁ μετριόφρων, ὦ μετριόφρον, τὸ μετριόφρον

ὁ αὐτόχθων > ὦ αὐτόχθον, τό αὐτόχθον

Και ας πάμε στα επίθετα σε -ων, γενική -οντος, όπως...

=> Ξέρεις να κλίνεις στα ν.ε. τα επίθετα σε -ων, γενική -οντος, σε -ουσα, γενική -ουσας και σε -ον, γενική -οντος;

Π.χ. ο ενδιαφέρων, η ενδιαφέρουσα, το ενδιαφέρον;

Για να προσέξεις πώς σχηματίζονται το αρσενικό και το ουδέτερο γ΄ κλίσης στις διάφορες πτώσεις, αρχικά συμπλήρωσε παρακάτω τα κενά με καταλήξεις:

Q: Γίνε πιο ενδιαφέρ[...] άνθρωπος (σε 10 απλά βήματα)

Τι είναι που μας κάνει «ενδιαφέρ[...] ανθρώπους» και πώς μπορούμε να το αποκτήσουμε, προκειμένου να κερδίσουμε φίλους; Ακολουθούν δέκα απλές οδηγίες που ίσως μας διαφεύγουν.

Πολλές φορές, ο λόγος που διστάζεις να προσεγγίσεις ένα νέο πρόσωπο είναι γιατί νιώθεις ανασφάλεια ότι δεν θα έχεις κάτι να πεις. Τι θα μπορούσε να είναι πιο ενδιαφέρ[...]  από εσένα τον ίδιο / την ίδια; Από την προσωπικότητα, την ιδιοσυγκρασία, τις γνώσεις και τις εμπειρίες σου;

Διαφορές μεταξύ ενδιαφερομένων και ενδιαφερ[...] ανθρώπων

Τα ενδιαφέρ[...] άτομα, σε αντίθεση με τους ενδιαφερόμενους, δεν ζητούν, προσφέρουν. Προσφέρετε στιγμές ποιότητας στους άλλους, μην κοιτάτε πόσα λεπτά στο ρολόι σας θα αφιερώσετε στον άλλον ή ποιες ημέρες του ημερολογίου σας θα ευκαιρήσετε να ιδωθείτε.
A: ων; οντες; ον; όντων; οντα

Text χωρίς τίτλο

=> Πάμε συγκριτικά τώρα στη Ν.Ε. Γραμματική μετά στην Α.Ε. Γραμματική, για να δούμε τα 3 γένη των επιθέτων σε -ων, γενική -οντος και πώς κλίνονται. Παρατηρείς καμιά διαφορά;

- Διάλεξε ένα επίθετο από τα παραδείγματα στα βιβλία γραμματικής και κλίνε και στα α.ε. και στα ν.ε.

Credits: by @tzenak (Author); source https://hysteria.gr/161751/

[Image: Πινακίδα αστεία με κείμενο: "Ενδιαφέρων κοπέλα"]

Text χωρίς τίτλο

=> Τα επίθετα αυτά στα ν.ε. προέρχονται από μετοχές α.ε. Γι' αυτό,

όταν τελειώσεις, βρες στην Α.Ε. Γραμματική τις Α.Ε. ΜΕΤΟΧΕΣ ενεργητικής φωνής στον ενεστώτα και στον μέλλοντα, που έχουν κατάληξη -ων, γενική -οντος, όπως...

Credits: by Επιμένων ελληνικά (Author); source https://epimenonellinika.gr/contact-us/

[Image: διαφήμιση με το "επιμένων ελληνικά"]

Text χωρίς τίτλο

=> Διάλεξε κάποια α.ε. ρήματα βαρύτονα στην παράγραφο 265 της Α.Ε. Γραμματικής και σχημάτισε τη μετοχή ενεστώτα ενεργητικής φωνής στα 3 γένη.

- Διάλεξε μια δυο μετοχές και κλίνε. !Προσοχή στη διαφορά με τα επίθετα γ΄ κλίσης: Η κλητική ενικού του αρσενικού θα είναι ίδια με την ονομαστική, δε θα αλλάξει!

Text χωρίς τίτλο

=> Ασκήσου τώρα συνολικά:

1) Κλίνε το επίθετο "ὁ ἐλεήμων, ἡ ἐλεήμων, τό ἐλεῆμον,

                                                                 τοῦ / τῆς / τοῦ ἐλεήμονος....

2) Ασκήσου με στόχο γραμματικούς τύπους που μελετήσαμε, στο κείμενο του Κριτία "Σίσυφος".

2α) Εντόπισε επίθετα γ΄ κλίσης σε -ης // μετοχές σε -ων, γενική -οντος στο ακόλουθο κείμενο.

2β) Στο τετράδιό σου κλίνε αυτά που βρήκες μέχρι να φτάσεις στον αντίστοιχο τύπο του άλλου αριθμού.

Ἦν χρόνος ὅτ’ ἦν ἄτακτος ἀνθρώπων βίος

Υπήρχε μια εποχή που ήταν χωρίς τάξη (νόμο) η ζωή των ανθρώπων

καί θηριώδης ἰσχύος θ’ ὑπηρέτης,

και  (ήταν) ταιριαστή σε θηρία και υπηρέτης της δύναμης,

ὅτε οὐδέν ἆθλον οὔτε τοῖς ἐσθλοῖσιν ἦν

όταν κανένα έπαθλο δεν υπήρχε ούτε ανάμεσα στους ενάρετους

οὔτ’ αὖ κόλασμα τοῖς κακοῖς ἐγίγνετο.

ούτε πάλι υπήρχε τιμωρία για τους κακούς.

κἄπειτά μοι δοκοῦσιν ἅνθρωποι νόμους

Κι έπειτα έχω την εντύπωση ότι οι άνθρωποι νόμους

θέσθαι κολαστάς, ἵνα δίκη τύραννος ᾖ

θέσπισαν ως τιμωρούς, για να εξουσιάζει η δικαιοσύνη

τήν θ’ ὕβριν δούλην ἔχῃ·

και να έχει την αλαζονεία ως δούλη·

ἐζημιοῦτο δ’ εἴ τις ἐξαμαρτάνοι.

τιμωρούνταν δε όποιος αδικούσε.

Ἔπειτ’ ἐπειδή τά ἐμφανῆ μέν οἱ νόμοι ἀπεῖργον αὐτούς ἔργα μή πράσσειν βίᾳ,

Έπειτα επειδή οι νόμοι τους εμπόδιζαν να διαπράττουν φανερές αδικίες

λάθρᾳ δ’ ἔπρασσον,

τις έκαναν όμως στα κρυφά,

τηνικαῦτά μοι δοκεῖ

τότε μου φαίνεται

πυκνός τις καί σοφός γνώμην ἀνήρ

ότι κάποιος ευφυής και σοφός

θεῶν δέος θνητοῖσιν ἐξευρεῖν,

επινόησε για τους θνητούς το φόβο των θεών,

ὅπως εἴη τι δεῖμα τοῖς κακοῖσι,

για να υπάρχει κάποιος φόβος για τους κακούς,

κἄν λάθρᾳ πράσσωσιν ἤ λέγωσιν ἤ φρονῶσί τι.

ακόμα κι αν κρυφά κάνουν ή λένε ή σκέφτονται κάτι.

Ἐντεῦθεν οὖν τό θεῖον εἰσηγήσατο,

Από τότε δίδαξε το θείο,

ὡς ἔστι δαίμων ἀφθίτῳ θάλλων βίῳ

ότι, δηλαδή, υπάρχει θεός που ζει αιώνια

νόῳ τ’ ἀκούων καί βλέπων, φρονῶν τε

και που ακούει και βλέπει με το νου και σκέφτεται

καί προσέχων τε ταῦτα καί φύσιν θείαν φορῶν,

και επιτηρεί αυτά και είναι περιβεβλημένος με τη θεία φύση,

ὅς πᾶν μέν τό λεχθέν ἐν βροτοῖς ἀκούσεται,

ο οποίος καθετί που λέγεται μεταξύ των ανθρώπων θα το ακούσει,

τό δρώμενον δέ πᾶν ἰδεῖν δυνήσεται.

και καθετί που γίνεται μπορεί να το δει.

 Κριτίας, Σίσυφος απ. 19, στ. 1-21
A: θηριώδης; ἐμφανῆ; θάλλων; ἀκούων; βλέπων; φρονῶν; προσέχων; φορῶν

=> Ας συνοψίσουμε προφορικά τις ιδιαιτερότητες στα επίθετα γ΄ κλίσης σε -ης και -ων.

=> Ας συνοψίσουμε προφορικά τις ιδιαιτερότητες στα επίθετα γ΄ κλίσης σε -ης και -ων, γενική -ονος.

Πρόσεξε τι σε ρωτώ:

Q: Στα επίθετα σε -ης, -ων, γενική -ονος, το θηλυκό γένος είναι ίδιο ή διαφορετικό από το αρσενικό;
A: Το θηλυκό είναι ίδιο με το αρσενικό, το άρθρο διαφέρει.

Q: Π.χ. ὁ σαφής, ἡ ...

ὁ πλήρης, ἡ ....

ὁ συναφής, ἡ ...

ὁ εὐδαίμων, ἡ ....

ὁ σώφρων, ἡ ...
A: ὁ σαφής, ἡ σαφής

ὁ πλήρης, ἡ πλήρης

ὁ συναφής, ἡ συναφής

ὁ εὐδαίμων, ἡ ευδαίμων

ὁ σώφρων, ἡ σώφρων

Q: Τα α.ε. επίθετα γ΄ κλίσης αρσενικού γένους κατά κανόνα σχηματίζουν την κλητική ενικού όπως το ουδέτερο γένος;
A: Κατά κανόνα τα α.ε. επίθετα γ΄ κλίσης αρσενικού γένους σχηματίζουν την κλητική ενικού όπως το ουδέτερα. Π.χ.

ὁ συνήθ-ης, κλητική ὦ σύνηθ-ες

ὁ γενναιόφρ-ων, κλητική ὦ γενναιόφρ-ον

Q: Στα 3σύλλαβα και πάνω επίθετα σε -ης και στα πολυσύλλαβα σύνθετα σε  -ων, γενική -ονος που δεν τονίζονται στη λήγουσα, τι κάνει ο τόνος;
A: Στα 3σύλλαβα και πάνω επίθετα σε -ης και στα πολυσύλλαβα σύνθετα σε -ων, που δεν τονίζονται στη λήγουσα, ανεβαίνει ο τόνος.

Q: Π.χ. στα ν.ε. - αλλά και στα α.ε.:

ο καλοήθης, η καλοήθης, το ...

ο συνήθης, η συνήθης, το ...

ο ευγνώμων, η ευγνώμων, το ...

ο ισχυρογνώμων, η ισχυρογνώμων, το ...
A: ο καλοήθης, η καλοήθης, το καλόηθες

ο συνήθης, η συνήθης, το σύνηθες

ο ευγνώμων, η ευγνώμων, το εύγνωμον

ο ισχυρογνώμων, η ισχυρογνώμων, το ισχυρόγνωμον

Q: Σε ποια επίθετα γ΄ κλίσης σε -ης ΔΕΝ ανεβαίνει ο τόνος;
A: Ο τόνος δεν ανεβαίνει στα τριτόκλιτα επίθετα σε -ώδης, -ήρης, -ώλης.

Π.χ. στα ν.ε. - αλλά και στα α.ε.:

ο αγωνιώδης, η αγωνιώδης, το αγωνιώδες

- ο μονήρης, η μονήρης, το μονήρες

- ο εξώλης, η εξώλης, το εξώλες.

Q: !!! Στα α.ε. ειδικά: Σε ποια επίθετα γ΄ κλίσης σύνθετα σε -ων, γενική -ονος, ΔΕΝ ανεβαίνει ο τόνος;
A: Ο τόνος δεν ανεβαίνει στα σύνθετα σε -ων, γενική -ονος με α΄ συνθετικό το στερητικό α-

ὁ ἀμνήμων, ἡ ἀμνήμων, τό ἀμνῆμον

Σημείωση: Στα ν.ε. δεν ανεβαίνει ο τόνος καθόλου στα επίθετα σε -ων, γενική -ονος.